La Casa de Cultura alberga l’exposició “Dones Llegendes de l’Esport”
2025-07-24

Del 5 al 13 de maig, la Sala d’actes de la Casa de Cultura de Burjassot albergarà l’exposició “Dones Llegendes de l’Esport”, que aterra en la localitat per a obrir un espai de reconeixement a les grans protagonistes de l’esport femení i el seu talent. La inauguració de la mostra tindrà lloc el dilluns 5 de maig a les 19.00 hores i està oberta a la ciutadania. Es podrà contemplar en l’horari habitual de la Casa de Cultura, de 8.15 a 20.45 hores.

L’exposició arriba a Burjassot com una nova iniciativa de la Regidoria d’Igualtat i Feminisme, a través d’Espai Dona que dirigeix Yolanda Andrés, en la seua voluntat de promoure accions municipals de sensibilització i promoció de la igualtat entre dones i hòmens i compta amb la col·laboració del Pacte d’Estat contra la Violència de Gènere.

La mostra ret homenatge a les figures més emblemàtiques de l’esport femení espanyol i mundial, visibilitzant els seus assoliments a través d’una selecció d’objectes icònics i de material explicatiu que permeten al públic conéixer millor les seues històries d’esforç, superació i èxit. Entre les peces exposades, el públic podrà contemplar un vestit de bany de Teresa Perales, un mallot de Nadia Comaneci, una raqueta de Carolina Marín, un capell de Mireia Belmonte, una xandall de Ruth Beitia, una samarreta de Alexia Putellas, o uns esquís de Blanca Fernández Ochoa, entre altres objectes de valor simbòlic i esportiu.

En definitiva, l’exposició busca posar en valor el paper fonamental que les dones han exercit i continuen exercint en la història de l’esport, així com visibilitzar el talent femení i fomentar referents positius per a les noves generacions.